Þingræður haldnar á Alþingi Íslendinga



Herra forseti. Frv. til íþróttalaga, 3. máli, var vísað til hv. menntmn. þessarar deildar, og eins og nál. ber með sér, er lagt til, að samþ. verði frv. með eftirfarandi breytingu: „Skólanemendum yngri en 15 ára er óheimilt að stunda íþróttaæfingar í félögum utan skólanna þann tíma árs, er skólar starfa, nema með leyfi skólastjóra.“ Undir þetta nál. skrifa hv. 1. þm. Eyf. og hv. þm. Mýr. auk mín. Fleiri voru ekki á fundinum. Lítill tími var til athugunar á frv. og það afgreitt í flaustri, a.m.k. frá minni hálfu. Síðan hef ég fengið þær upplýsingar, að mér finnst alveg fráleitt að samþ. ofangreinda brtt. Legg ég því til fyrir mitt leyti, að frv. verði samþ. óbreytt.



Herra forseti. Það hefur enginn tími unnizt, eins og allir vita, til þess að athuga þetta mál nánar, og fyrir mitt leyti tek ég ekki till. aftur.



Herra forseti. Ég vildi eindregið mælast til þess, að þetta mál gæti fengið að ganga áfram nefndarlaust. Þetta er ákaflega einfalt mál. Það er þannig, að í gjafabréfi þessara heiðurshjóna var ákveðið, að ekki mætti veðsetja jörðina, en allar breytingar verður hins vegar að gera á löggjafarþinginu. Hreppsnefnd Kirkjubæjarhrepps hefur óskað eftir þessari breytingu og landbrn., og landbn. Nd. hefur flutt málið fyrir ráðuneytisins hönd. Ég vil því mælast til þess, að þetta fái að ganga áfram nefndarlaust.



Herra forseti. Vegna þess að ég hef haft ýmis önnur gjafabréf og sjóði með höndum árlega, vil ég aðeins taka undir það, sem hv. þm. V-Sk. sagði. Mér finnst þetta sjálfsagt mál og eðlilegt, og ég sé enga ástæðu til þess, að það gangi til nefndar, vona, að það geti orðið að lögum á þessu þingi.

Forseti (GíslJ): Ég vil í sambandi við þetta mál leyfa mér að benda hv. d. á, að á þskj. 389 er samþ. í þessari hv. d. ágreiningslaust rökstudd dagskrá frá hv. fjhn. um, að lögin, sem hér eru til umr. nú, nr. 77 5. júní 1947, verði endurskoðuð á næsta ári, og í trausti þess var því máli, sem þá var til umr., sem var 45. mál þingsins, vísað frá ágreiningslaust 1 þessari deild. - Þetta þykir mér rétt að láta koma fram, áður en málið er til 1. umr. hér.



Herra forseti. Ég skal ekki ræða efni málsins. Það er hv. dm. öllum kunnugt. Þetta mál var afgr. með fullu samkomulagi í hv. Nd. og er eitt af þeim málum, sem gert var ráð fyrir að mætti ljúka hér á þessu þingi. Ég vil því, um leið og ég legg til, að málinu verði vísað til 2. umr., leyfa mér að bera undir hæstv. forseta, hvort hann vill ekki fyrir sitt leyti fallast á, að það gangi nefndarlaust í gegnum deildina, ef menn greiða atkv. gegn því, ef upp verður borið, að málinu verði vísað til nefndar. Það var um málið fullkomið samkomulag í hv. Nd., og er það eitt af þeim málum, sem gert var ráð fyrir að ljúka mætti á þinginu. Viðvíkjandi endurskoðun á lögunum vil ég segja það, að það er einmitt ágætt, áður en sú endurskoðun fer fram, að fyrir liggi þingvilji um, hvort þessu atriði skuli bætt inn í lögin, sem hér er um að ræða.

Forseti (GíslJ): Það hefur komið fram ósk um að láta málið ekki ganga til nefndar. Ég get að sjálfsögðu ekki fallizt á það, með tilvísun til þeirrar rökstuddu dagskrár, sem ég las hér upp áðan, og m.a. í þeim gögnum kemur greinilega fram, hversu félagsheimilasjóðurinn skuldar mikið fé. Þess vegna vildi ég leggja til, að málið yrði sent til hv. fjhn., sem hefur öll þessi gögn í höndunum og þekkir þetta mál bezt, bæði af fundarhöldum og einnig af samræðum við þjóðleikhússtjóra, íþróttafulltrúa og aðra aðila. Hins vegar gerir hv. d. út um það, hvort hún sendir málið til nefndar eða til hvaða n. það verður sent.



Herra forseti. Ég get alls ekki fallizt á þá uppástungu hæstv. forseta, að þessu máli verði vísað til fjhn. Málið var alls ekki í fjhn. í hv. Nd., og það er venja, að mál séu í sömu nefndum í báðum deildum. En ef á að fara að vísa málinu til fjhn., vildi ég spyrjast fyrir, bæði hjá hv. d. og hæstv. forseta, hvaða tíma fjhn. á að hafa til þess að athuga þetta mál.

Forseti (GíslJ): Út af ummælum hv. 1. þm. Eyf. (BSt) vil ég benda á, að það er ekkert nýtt atriði, að mál fái athugun í annarri nefnd í Ed. en í Nd. Vil ég m.a. benda á, að hér var afgreitt mál í sambandi við raforkuframkvæmdir, sem var í fjhn. Nd., en hér í iðnn. þessarar hv. d. Það er út af fyrir sig ekki neitt nýtt atriði. Ég hef einnig skýrt frá því, hvers vegna ég tel rétt, að málið fari til fjhn., og ef ekki koma aðrar till. upp um það, þá ber ég það upp. Frv. vísað til heilbr.- og félmn. með 9:3 atkv.



Herra forseti. Ég vildi aðeins leyfa mér að spyrjast fyrir um það, hvort hæstv. forseti sér sér fært að gefa heilbr.- og félmn. nokkurt tóm til að taka fyrir þau mál, sem til hennar hefur verið vísað. Þess hefur verið farið á leit við mig sem formann n. alveg sérstaklega, að reynt yrði að greiða fyrir þessum málum. Þess vegna vil ég spyrjast fyrir um þetta.

Forseti (GíslJ): Út af fsp. hv. form. heilbr.- og félmn. er það eina, sem ég get upplýst, að það munu verða fundir hér til kl. 12, það er síðan fundur í hv. Sþ. kl. 11/2, og eftir þann fund verður síðasti fundur haldinn hér í þessari deild. Ef hins vegar liggja fyrir mál, sem enginn ágreiningur er um á þeim siðasta fundi, mundi ég að sjálfsögðu sem forseti taka tvo fundi til þess að ljúka þeim málum. Sé hins vegar ágreiningur um málin, þá treysti ég mér ekki til þess að láta þau ganga fram á þeim fundi vegna þess, hve tíminn er skammur, því að hugsað mun vera að hafa fund aftur í hv. Sþ. kl. 51/4.